സമൂഹത്തിന് പാഠപുസ്തകമായി ഈ അധ്യാപകര് എം.കെ. ലളിത വെള്ളയില് ഈസ്റ്റ് ജി.എല്.പി സ്കൂള് പ്രാധാനധ്യാപികകോഴിക്കോട്: പ്രവര്ത്തന മികവില് സ്കൂളിന് തന്നെ ജീവന് നല്കിയതാണ് വെള്ളയില് ഈസ്റ്റ് ജി.എല്.പി സ്കൂള് പ്രാധാനധ്യാപിക എം.കെ. ലളിതയെ സംസ്ഥാന അധ്യാപക പുരസ്കാരത്തിനുടമയാക്കിയത്. 2019ല് നൂറുകൊല്ലെത്ത പാരമ്ബര്യമുള്ള വെള്ളയില് സ്കൂളിലെത്തുേമ്ബാള് അണ്ഫിറ്റായ െകട്ടിടത്തില് എട്ടു കുട്ടികളുമായി വിദ്യാലയം പൂട്ടാനുള്ള തയാറെടുപ്പിലായിരുന്നു. സര്ക്കാര് സഹായത്തോടെ ഒരുകോടിയുടെ െകട്ടിടം ഏറക്കുറെ പൂര്ത്തിയാക്കി 30 വിദ്യാര്ഥികളുമായി വികസനക്കുതിപ്പിലാണ് സ്കൂള് ഇപ്പോള്. മറ്റൊരു സ്കൂളിെന്റ ഒറ്റമുറിയിലൊതുങ്ങിയ, മത്സ്യതൊഴിലാളികളുടെ മക്കള് പഠിക്കുന്ന വിദ്യാലയം നവീകരിക്കാനുള്ള കടലാസുകള് ടീച്ചറെത്തിയതോടെ പെെട്ടന്ന് മുന്നോട്ടു പോയി. പ്രീപ്രൈമറിയും തുടങ്ങാനായി. 50 സെന്റ് സ്ഥലമുള്ള സ്കൂളില് െകട്ടിടങ്ങള് ഉപയോഗശൂന്യമായതായിരുന്നു മുഖ്യപ്രശ്നം. ഇംഗീഷ് മീഡിയമില്ലെന്ന പരാതി ഒഴിവാക്കാന് പ്രത്യേക ഇംഗ്ലീഷ് പരിശീനവുമൊരുക്കി.സ്പോക്കണ് ഇംഗീഷ് ക്ലാസ് പ്രത്യേകമുണ്ട്. നാല് ക്ലാസ് മുറിയും ൈഡനിങ് ഹാളും അടുക്കളയും ശുചിമുറികളുമെല്ലാം സജ്ജമായി. ആര്കിടെക്റ്റ് ഡിസൈന് ചെയ്ത മനോഹരമായ ആധുനിക െകട്ടിടം. കോവിഡ് കാലത്ത് സാധാരണക്കാരുടെ കുട്ടികള്ക്ക്സര്ക്കാര് സഹായത്തിനു പുറമെ സ്േപാണ്സര്മാരെയും മറ്റും കണ്ടെത്തി കൂടുതല് പിന്തുണയേകി. പ്ലാസ്റ്റിക് വിരുദ്ധ പ്രവര്ത്തനങ്ങളുടെ ഭാഗമായി തുണിസഞ്ചി നിര്മാണവും മറ്റും കൊണ്ടുവന്നു. അധ്യാപകയോഗ്യത കൂടാതെ ബി.എ സംസ്കൃത ബിരുദമുണ്ട്. സൈക്കോളജി, ഇംഗ്ലീഷ്, നൃത്തം തുടങ്ങി നിരവധി കോഴ്സുകളില് ഇപ്പോഴും വിദ്യാര്ഥിനിയാണ്. ഭര്ത്താവ് ഷണ്മുഖം ആര്ടിസ്റ്റാണ്. മകന് ശ്രീനിഹാല് മാസ്റ്റര് ഓഫ് ഡിസൈനിങ് കോഴ്സ് കഴിഞ്ഞ് ഇറ്റലിയില് ജോലി നോക്കുന്നു.എം.കെ. ലളിത, എസ്. ഗീത നായര്എസ്. ഗീത നായര് നടക്കാവ് ജി.വി.എച്ച്.എസ്.എസ് ഫോര് ഗേള്സ് സമൂഹമെന്തെന്ന് കണ്ടറിഞ്ഞ് പാഠപുസ്തകത്തിനപ്പുറം പഠിക്കണമെന്ന ആഗ്രഹവുമായി മുന്നോട്ടു പോയതാണ് നടക്കാവ് ജി.വി.എച്ച്.എസ്.എസ് ഫോര് ഗേള്സിലെ എസ്. ഗീത നായര്ക്ക് സംസ്ഥാന അധ്യാപക പുരസ്കാരം നേടിക്കൊടുത്തത്. ഹയര്സെക്കന്ഡറി സുവോളജി അധ്യാപികയായ ടീച്ചറാണ് സ്കൂളില് എന്.എസ്.എസ് പ്രവര്ത്തനങ്ങള്ക്ക് ചുക്കാന് പിടിച്ചത്. തൊട്ടടുത്ത കോളനിയില് പഠനസൗകര്യം ഒരുക്കി. സ്ത്രീകള്ക്ക് തൊഴില് പരിശീലനം നല്കി. കരിയര് ഗൈഡന്സ് ആന്ഡ് അഡോളസെന്റ് കൗണ്സലിങ് സെല് പ്രവര്ത്തനങ്ങള് നടത്തി. മികച്ച എന്.എസ്.എസ് കോഓഡിനേറ്ററായി പേരെടുത്തു. പാഠപുസ്തകങ്ങളുടെ വിവര്ത്തന സമിതി അംഗം, അധ്യാപക പരിശീലന പരിപാടികളില് സംസ്ഥാന റിസോഴ്സ് ഗ്രൂപ് അംഗം, സംസ്ഥാന പാഠപുസ്തക നിര്മാണ സമിതി അംഗം തുടങ്ങി പദവികളേറെ. വാക്ക് വിത് എമിനന്സ് എന്ന പരിപാടിവഴി സമൂഹത്തിന്റെ വിവിധ മേഖലയില് പ്രഗല്ഭരുമായി വിദ്യാര്ഥികള്ക്ക് സംവദിക്കാന് സൗകര്യമുണ്ടാക്കി. ഒ.ആര്.സി പ്രവര്ത്തനങ്ങളിലും കൈറ്റ് വിക്ടേഴ്സ് ചാനലില് ക്ലാസുകളെടുക്കുന്നതിലും മുന്നിലുണ്ട്. വിവിധ വിഷയങ്ങളില് ബിരുദാനന്തരബിരുദം നേടി കാലിക്കറ്റ് സര്വകലാശാലയില് ഗവേഷണം നടത്തുന്നു. തിരുവനന്തപുരം സ്വദേശിയാണ്. വെള്ളിമാടുകുന്ന് എന്.ജി.ഒ ക്വാര്ട്ടേഴ്സില് താമസം. ഭര്ത്താവ് ഷാജി കുമാര്. മക്കള്: വിദ്യാര്ഥികളായ ഭദ്ര, അനന്തപത്മനാഭന്. യു.കെ. ഷജില് ബാലുശ്ശേരി ഗവ.ഗേള്സ് ഹയര് സെക്കന്ഡറി സ്കൂള് ബാലുശേരി: ജീവശാസ്ത്ര അധ്യാപകനായ ഷജില് എസ്.സി.ഇ.ആര്.ടി പാഠപുസ്തക സമിതി അംഗവും അധ്യാപക പരിശീലകനും മികച്ച സംഘാടകനുമാണ്. സ്കൂള് വിട്ട് വീട്ടിലെത്തിയാല് കര്ഷകെന്റ കുപ്പായമിടും. നന്മണ്ട 14 നടുത്ത് വീടിനോട് ചേര്ന്ന ചീക്കാട് വയലില് രണ്ടര ഏക്കറോളം തരിശു ഭൂമിയില് ആധുനിക രീതിയിലുള്ള കൂട്ടുകൃഷിയാണ് ഷജില് മാസ്റ്ററും സുഹൃത്തുക്കളും ചേര്ന്നു ചെയ്തു വരുന്നത്. ചേന, ചേമ്ബ്, വാഴ, കപ്പ എന്നിവയോടൊപ്പം നെല്കൃഷിയുമുണ്ട്. 2001ല് ഉള്ളിയേരി പാലോറ ഹയര് സെക്കന്ഡറി സ്കൂളില് അധ്യാപകനായി ജോലിയില് പ്രവേശിച്ച ഷജില് 2006ല് കോക്കല്ലൂര് ഗവ.ഹയര് സെക്കന്ഡറി സ്കൂളിലും തുടര്ന്നു ബാലുശ്ശേരി ഗവ.ഗേള്സ് ഹയര് സെക്കന്ഡറിയിലുമെത്തി.ജീവശാസ്ത്ര അധ്യാപക പരിശീലന രംഗത്ത് സംസ്ഥാന റിസോഴ്സ് ഗ്രൂപ് അംഗമായി ഏറെ വര്ഷത്തെ പരിചയമുള്ള ഷജില് കോഴിക്കോട് ജില്ല ഭരണകൂടത്തിന്റെയും വിദ്യാഭ്യാസ വകുപ്പിന്റെയും ആഭിമുഖ്യത്തില് നടന്നു വരുന്ന എജുമിഷന് സ്കില് ഡെവലപ്മെന്റ് പ്രോഗ്രാം കോഓഡിനേറ്ററാണ്. വിവിധ വിദ്യാഭ്യാസ ജില്ലകളില് ഇന്നവേഷന് ലാബുകള് സ്ഥാപിക്കുന്നതില് മുഖ്യപങ്കു വഹിച്ചു. ജില്ല പഞ്ചായത്ത് വിദ്യാഭ്യാസ പദ്ധതിയായ എജ്യുകെയറിന്റെ പ്രവര്ത്തനങ്ങളിലും സജീവമായ ഷജില് സംസ്ഥാന സര്ക്കാറിന്റെ പ്രതിഭ പോഷണപദ്ധതിയായ ഗിഫ്റ്റഡ് ചില്ഡ്രന് പ്രോഗ്രാമിന്റെ താമരശ്ശേരി വിദ്യാഭ്യാസ ജില്ലയിലെ കോഓഡിനേറ്ററാണ്. ബാലുശ്ശേരി സ്കൂളിലെ പ്രത്യേക പ്രതിഭ പോഷണ പരിപാടിയായ ഗേറ്റിെന്റ ശില്പിയായ ഷജില് സ്കൂളിലെ കുട്ടികള്ക്ക് ലോകത്തിലെ ആദ്യത്തെ സ്പേസ് ഡ്രാമയായ മംഗള്യാന് ഷോ അവതരിപ്പിക്കാന് അവസരം നേടിക്കൊടുത്തു. ജന്തുശാസ്ത്രത്തിലും മനഃശാസ്ത്രത്തിലും ബിരുദാനന്തര ബിരുദവും നിയമ ബിരുദവും നേടി. അഭിഭാഷകനായി എന്റോള്മെന്റും ചെയ്തിട്ടുണ്ട്. ദേശീയ അധ്യാപക അവാഡ് ജേതാക്കളുടെ സംഘടനയായ നാഷനല് അവാര്ഡി ടീച്ചേഴ്സ് ഫെഡറേഷന്റെ ഈ വര്ഷത്തെ ഗുരുശ്രേഷ്ഠ പുരസ്കാരവും ഷജിലിനായിരുന്നു. റിട്ട. എക്സൈസ് ഉദ്യോഗസ്ഥന് ബാലുശ്ശേരി പടിക്കല് ബാലന്നായരുടെയും രാജലക്ഷ്മിയുടെയും മകനാണ്. പൂനൂര് ജി.എം.എല്.പി സ്കൂളിലെ അധ്യാപിക നിഷയാണ് ഭാര്യ. മക്കള്: നവനീത്, ശ്രീപ്രദ.കോഴിക്കോടിെന്റ സ്വന്തം ടീച്ചേഴ്സ് തിയറ്റര് കോഴിക്കോട്: ചിത്രകല, സംഗീത, കായിക അധ്യാപകര്ക്കെല്ലാം കൂട്ടായ്മകളും സംഘടനകളുമുണ്ട്. വേറിട്ട അധ്യാപക കൂട്ടായ്മയായി മാറിയിരിക്കയാണ് കോഴിക്കോടിന്െറ സ്വന്തം ടീച്ചേഴ്സ് തിയറ്റര് അറ്റ് കാലിക്കറ്റ്. ജില്ലയിലെ പൊതുവിദ്യാലയങ്ങളിലെ നാടകസ്നേഹികളായ അധ്യാപകരാണ് ടീച്ചേഴ്സ് തിയറ്ററിന്െറ അണിയറയിലുള്ളത്. ലോക്ഡൗണില് രാജ്യം നിശ്ചലമായപ്പോഴായിരുന്നു 2020 ഏപ്രിലില് കോഴിക്കോട് ഡയറ്റ് കലാവിദ്യാഭ്യാസ വിഭാഗം ലക്ചററും ടീച്ചേഴ്സ് തിയറ്റര് കോഓഡിനേറ്ററുമായ മിത്തു തിമോത്തി ഈ കൂട്ടായ്മക്ക് തുടക്കമിട്ടത്. ശിവദാസ് പൊയില്ക്കാവ്, രമേശ് കാവില്, ഹാരൂണ് അല് ഉസ്മാന്, ടി. മന്സൂര്, സന്തോഷ് നിസ്വാര്ഥ എന്നിവര് പ്രവര്ത്തനങ്ങള്ക്ക് നേതൃത്വം നല്കുന്നു. വാട്സ്ആപ് കൂട്ടായ്മയിലൂടെയും ഗൂഗ്ള് മീറ്റിലൂടെയും ആശയ വിനിമയം നടത്തി കൊറോണ കാലം സര്ഗാത്മകമാക്കുകയാണ് നാടക പ്രവര്ത്തകരായ അധ്യാപകര്. പ്രൈമറി, ഹൈസ്കൂള്, ഹയര് സെക്കന്ഡറി, വി.എച്ച്.എസ്.ഇ, കലാധ്യാപകര്, പ്രൈമറി എച്ച്.എം, ഹൈസ്കൂള് എച്ച്.എം, പ്രിന്സിപ്പല് എന്നിവര് അടങ്ങുന്ന സംഘമാണ് അംഗങ്ങള്. മുന് വിദ്യാഭ്യാസ മന്ത്രി സി. രവീന്ദ്രനാഥ് 2020ല് പുറത്തിറക്കിയ കോവിഡ് കാലത്തെ കുട്ടികള്ക്കായി സമര്പ്പിച്ച ശലഭങ്ങളായ് വരും എന്ന വിഡിയോ ആല്ബമായിരുന്നു ആദ്യസംരംഭം. ലോകമലയാളി കുട്ടികള്ക്കായി സംഘടിപ്പിച്ച പ്ലേ ബെല് എന്ന ഓണ്ലൈന് നാടകശില്പശാലയില് സ്വദേശത്തും വിദേശത്തുമുള്ള നിരവധി കുട്ടികള് പങ്കെടുത്തിരുന്നു. അന്തരിച്ച നാടക പ്രവര്ത്തകന് എ. ശാന്തകുമാറിന്െറ കുടുംബത്തിനായുള്ള ധനസമാഹരണത്തില് ടീച്ചേഴ്സ് തിയറ്റര് 2.81 ലക്ഷം രൂപ പിരിച്ചുനല്കിയിരുന്നു.കുട്ടികളെയും അധ്യാപകരെയും പൊതുസമൂഹത്തെയും നാടകത്തിലേക്ക് അടുപ്പിക്കാനും വിദ്യാഭ്യാസത്തിലെ നാടകസാധ്യതകളെ കൂടുതല് കണ്ടെത്താനുമുള്ള ശ്രമങ്ങളാണ് ടീച്ചേഴ്സ് തിയറ്റര് നടത്തുന്നത്. അംഗങ്ങളെ പങ്കെടുപ്പിച്ച് സ്വന്തമായി നാടകം നിര്മിക്കുകയെന്നതാണ് അടുത്ത ലക്ഷ്യം.അധ്യാപികമാരാല് സമൃദ്ധം ഇൗ വിദ്യാലയംകൊയിലാണ്ടി: കോതമംഗലം സര്ക്കാര് എല്.പി സ്കൂളില് മുഴുവന് അധ്യാപകരും വനിതകള്. ജില്ലയില് ഏറ്റവും കൂടുതല് കുട്ടികള് പ്രവേശനം നേടിയ സര്ക്കാര് പ്രൈമറി സ്കൂളാണിത്. 685 പേര് ഇവിടെ പഠിക്കുന്നു. 22 അധ്യാപികമാരാണ് ഇവിടെയുള്ളത്. അനധ്യാപിക തസ്തികയില് ഒരു വനിതയുമുണ്ട്. ഇത്തവണ ഒന്നാം ക്ലാസില് 113 കുട്ടികളും. പ്രീപ്രൈമറിയില് 168 കുട്ടികളും ചേര്ന്നു. എല്.എസ്.എസ് സ്കോളര്ഷിപ്പി െന്റ കാര്യത്തിലും മികവ് തെളിയിച്ചിട്ടുണ്ട്. ആറു വര്ഷത്തിനിടെ ഒരു വര്ഷം പ്രധാനാധ്യാപകനായി ഒരാളുണ്ടായിരുന്നു. കോവിഡ് കാലത്തെ പ്രയാസങ്ങള് മറ്റിടങ്ങളിലുള്ളതുപോലെ ഇവിടെയുമുണ്ട്. പ്രധാനാധ്യാപികയുടെ ചുമതല വഹിക്കുന്നത് ജി.കെ. നീമയാണ്. കുട്ടികളുമായി നേരിട്ട് ഇടപെടാന് കഴിയാത്തതാണ് പ്രധാന വിഷമമെന്ന് ഇവര് പറയുന്നു. ഗൂഗ്ള് മീറ്റിലെ ക്ലാസുകളും ശനിയാഴ്ചത്തെ ഓണ്ലൈന് സര്ഗവേളകളും നടന്നുവരുന്നു. കഴിഞ്ഞ വര്ഷം മുഖ്യമന്ത്രി ഉദ്ഘാടനം ചെയ്ത ഇരുനില കെട്ടിടം ഇതുവരെ കുട്ടികള്ക്ക് ഉപയോഗിക്കാനായിട്ടില്ല. ഇവര് പ്രതീക്ഷയോടെ കാത്തിരിക്കുകയാണ് സ്കൂള് തുറക്കാന്. അധ്യാപനം തപസ്യയാക്കി അയേടത്ത് ശ്രീധരന് നന്മണ്ട: വിരമിച്ചിട്ടും വിശ്രമിക്കാതെ അധ്യാപനം തപസ്യയാക്കി ഒരു അധ്യാപകന്. പുന്നശ്ശേരി രാമല്ലൂര് അയേടത്ത് ശ്രീധരന് മാസ്റ്ററാണ് ഇപ്പോഴും അക്ഷരത്തോണിയില് സഞ്ചരിക്കുന്നത്. സൗജന്യമായാണ് കുട്ടികള്ക്ക് ട്യൂഷന് നല്കുന്നത്. 1969ല് ടി.ടി.സി കഴിഞ്ഞതോടെ കുട്ടികള്ക്കായി അക്ഷരം പഠിപ്പിക്കാന് തുടങ്ങി. ഇന്നും അതിന് ഒരു മുടക്കവുമില്ല. കോവിഡ് തുടങ്ങുന്നതിന് മുമ്ബ് അയേടത്ത് വീട്ടിലായിരുന്നു കുട്ടികള് അറിവ് തേടി എത്താറ്. കോവിഡ് കാലമായതോടെ ഓരോ വീടും കയറിയിറങ്ങിയാണ് കുട്ടികളെ കണ്ടെത്തുന്നതും സൗജന്യ ട്യൂഷന് നല്കുന്നതും. കോവിഡ് കാലത്തെ ഓണ്ലൈന് പഠനം കുട്ടികളില് സൃഷ്ടിക്കുന്ന പ്രയാസങ്ങളില് ഇദ്ദേഹം ദുഃഖിതനാണ്. ക്ലാസ് മുറികളില് ഇരുന്നുള്ള പഠനമാകുമ്ബോള് വിദ്യാര്ഥികള്ക്ക് കിട്ടുന്ന മാനസികോല്ലാസം ഒന്നുവേറെ തന്നെയാണെന്നും അധ്യാപകരുടെ സ്നേഹം കിട്ടാതെയുള്ള പഠനമാണിപ്പോഴെന്നും ശ്രീധരന് മാസ്റ്റര് പരിതപിക്കുന്നു. പുന്നശ്ശേരി എ.എം.എല്.പി സ്കൂളില്നിന്നും തുടങ്ങി കുട്ടമ്ബൂര് ഹയര് സെക്കന്ഡറി സ്കൂളില്നിന്നും പ്രധാന അധ്യാപകനായി 2005ല് വിരമിച്ചുവെങ്കിലും കുട്ടികളെ കൈവിടാന് ഇദ്ദേഹത്തിനായില്ല. സുഹൃത്ത് മുഖേന ബി.എഡ് കോളജിലും തുടര്ന്ന് ടി.ടി.ഐ ഇന്സ്റ്റിറ്റ്യൂട്ടിലും അധ്യാപകനായി. ഇപ്പോള് ഫറോക്ക് എ.ഡബ്ല്യൂ.യു.എച്ച് ടി.ടി.ഐയിലെ മനഃശാസ്ത്ര അധ്യാപകനാണ്. ഗുരുക്കന്മാര്ക്ക് ജീവിതാക്ഷരങ്ങളുമായി പേരാമ്ബ്ര: അംഗന്വാടി മുതല് അറിവിെന്റ വാതായനങ്ങള് തുറന്നു തന്ന പ്രിയ ഗുരുക്കന്മാര്ക്ക് ഓര്മകള് പങ്കുവെക്കാന് പുസ്തകമൊരുക്കുകയാണ് ഇവിടെയൊരധ്യാപകന്. പേരാമ്ബ്ര എന്.ഐ.എം എല്.പി സ്കൂളിലെ അധ്യാപകന് എന്.പി. അബ്ദുല് കബീര് ആണ് തന്നെ സ്വാധീനിച്ച 65 അധ്യാപകരെ കുറിച്ച് ജീവിതാക്ഷരങ്ങള് എന്ന പുസ്തകമൊരുക്കിയത്. ഗുരുശിഷ്യ ഓര്മകളുടെ സ്പന്ദനങ്ങളാണ് ഈ അക്ഷരോപഹാരം. ഓരോ അധ്യാപരുടെയും പഠനരീതികളും കുട്ടികളുമായുള്ള ബന്ധങ്ങളും ഉള്പ്പെടെ എല്ലാം വളരെ രസകരമായി അവതരിപ്പിക്കുന്നുണ്ട്. ഈ ഗുരുക്കന്മാര് ജീവിതത്തിലുണ്ടാക്കിയ മാറ്റങ്ങളും വിവരിക്കുന്നു. സഹപാഠികളുമായുള്ള ബന്ധങ്ങളും ഈ പുസ്തകത്തില് വരച്ചുകാട്ടുന്നു. കഴിഞ്ഞ 19 വര്ഷമായി കൂടെ പ്രവര്ത്തിക്കുന്ന സഹഅധ്യാപകരെക്കുറിച്ചും ജീവിതാക്ഷരങ്ങള് പറയുന്നുണ്ട്. അധ്യാപകര്ക്ക് സംസ്ഥാന തലത്തിലേര്പ്പെടുത്തിയ നമ്ബീശന് മാസ് റ്റര് പുരസ്കാര ജേതാവ് കൂടിയാണ് കബീര്. മുഖചിത്രവും ചിത്രീകരണവും നിര്വഹിച്ചത് ഫസല് എടവനക്കാടാണ്. പുസ്തകം പ്രസിദ്ധീകരിക്കുന്നത് പെന്ഡുലം ബുക്സാണ്. പുസ്തകത്തിന് അവതാരിക എഴുതിയത് ഒ. സഫറുല്ല. സംഗീതം ബോധന മാധ്യമമാക്കി നിയാസ് ചോല തിരുവമ്ബാടി: ആകാശം അകലെയല്ലന്നോര്ക്കുക നാം ഉയരങ്ങള് താണ്ടാന് അതിനായി യത്നിച്ചീടുക ജീവിതത്തില് വിജയങ്ങള് നേടാന് ... കരിയര് ഗൈഡന്സ് ക്ലാസിനെത്തിയ കുട്ടികള്ക്ക് മുന്നില് നിയാസ് ചോല പാടി. വിദ്യാര്ഥികളെ ബോറടിയില്ലാതെ ക്ലാസിലിരുത്താന് പാട്ടിന്െറ പാലാഴി തീര്ക്കും നിയാസ് മാഷ്. കൂമ്ബാറ ഫാത്തിമബി മെമ്മോറിയല് ഹയര് സെക്കന്ഡറി സ്കൂള് പ്രഥമാധ്യാപകനായ നിയാസ് ചോലയുടെ സംഗീത സാന്ദ്രമായ അധ്യാപനം രണ്ട് പതിറ്റാണ്ട് പിന്നിടുകയാണ്. ശാസ്ത്രാധ്യാപകനായ ഇദ്ദേഹം പാഠ്യവിഷയങ്ങളെ സംഗീതാത്മകമായി അവതരിപ്പിച്ച് ബോധന പ്രക്രിയക്ക് പുതുരൂപം നല്കിയാണ് ശ്രദ്ധേയനാകുന്നത്. ശാസ്ത്ര സാമൂഹികശാസ്ത്രഗണിത വിഷയങ്ങളില് കവിതയില്ലെന്ന പോരായ്മക്ക് പരിഹാരമായാണ് പാഠ്യവിഷയങ്ങള്ക്ക് ഗാന രൂപം നല്കിയത്. പഠന സമയത്ത് കുട്ടികള്ക്കുണ്ടാകുന്ന മനോസമര്ദത്തെ കുറക്കാനും കഴിയും. സംഗീതാസ്വാദനം ആര്ക്കും സാധ്യമാണെന്നത് പഠന പാട്ടുകള്ക്ക് പ്രചോദനമാണെന്ന് നിയാസ് ചോല പറയുന്നു. ഭൗതിക ശാസ്ത്രം, രസതന്ത്രം, ഇംഗ്ലീഷ്, കണക്ക്, ഹിന്ദി, പൊതുവിജ്ഞാനം ഉള്പ്പെടെ വിഷയങ്ങളില് നിരവധി പഠന പാട്ടുകളാണ് ഇതിനകം പാടിയത്. ചന്ദ്രദിനം, പ്രകാശ പ്രകീര്ണനം, രാസനാമങ്ങള്, ജൂള് നിയമം, ശാസ്ത്ര കണ്ടുപിടിത്തങ്ങള്, റേഡിയോ ആക്ടിവിറ്റി, വൈദ്യുതകാന്തിക പ്രേരണം, ഇംഗ്ലിഷ് വ്യാകരണം തുടങ്ങിയവക്ക് ഗാനാവിഷ്കാരം നല്കി. വിബ്ജിയോര്, ഗാലക്സി, ചന്ദ്രയാന്, പൊന്താരം, പഠനരസം തുടങ്ങിയ വിഡിയോ ആല്ബങ്ങള് വിദ്യാര്ഥികള്ക്കായി നിര്മിച്ചു. കുട്ടാപ്പി, ചുണ്ടുകുറുക്കന്, പപ്പൂസ്, പൂമ്ബാറ്റ, കുസൃതിക്കുറുക്കന് എന്നീ അനിമേഷന് സീഡികളും പുറത്തിറക്കിയിട്ടുണ്ട്. കുട നിര്മാണം, സോപ്പ്, മെഴുകുതിരി, പേപ്പര് ബാഗ് ഉള്പ്പെടെ 30 ഓളം കൈത്തൊഴിലുകളില് വിദ്യാര്ഥികള്ക്ക് നേരിട്ട് പരിശീലനം നല്കുന്നുണ്ട് ഈ പ്രഥമാധ്യാപകന്. കൊടിയത്തൂര് വാദിറഹ്മ ഇംഗ്ലീഷ് സ്കൂളില് കായിക അധ്യാപകനായി സേവന രംഗത്തെത്തിയ നിയാസ് ചോല പിന്നീട് കാരന്തൂര് മര്കസ് ഹൈസ്കൂളില് ശാസ്ത്രധ്യാപകനായി. ദേശീയസംസ്ഥാന അധ്യാപക അവാര്ഡുകള്, ആചാര്യ അവാര്ഡ്, ഗ്ലോബല് റോള് മോഡല് ടീച്ചര് അവാര്ഡ്, ദേശീയ സെലിബ്രിറ്റി ടീച്ചര് തുടങ്ങിയ പുരസ്കാരങ്ങള് നേടിയിട്ടുണ്ട്. കൊടിയത്തൂര് എസ്.കെ.യു.പി സ്കൂളില് അധ്യാപികയായ ഒ.പി. ഹാജറയാണ് ഭാര്യ. മക്കള്: ഫാത്തിമ ജനീന, നഫീസത്തുല് മിസ്രിയ, നസല് ചോല.